Diari Oficial de la Generalitat Valenciana


Sumari del DOGV 835, del 30-05-1988 (1988/811234)

DECRET 74/1988, de 23 de maig, del Consell de la Generalitat Valenciana, pel qual es crea el Refugi Nacional de Caça de la Llacuna de la Mata.
----------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/05/23/74/dof/vci/html**

### Dades del document

Número de DOGV
:   835

Data del DOGV
:   30-05-1988

Secció del DOGV
:   DISPOSICIONS GENERALS

Número del document
:   1988/811234


Data del document
:   23-05-1988

Organisme emissor
:   Conselleria d'Agricultura, Ramaderia i Pesca

Tipus de document
:   Decret

Decret 74/1988, de 23 de maig, del Consell de la Generalitat Valenciana, pel qual és creat el Refugi Nacional de Caça de la Llacuna de la Mata.  
La fauna d'ocells aquàtics migratoris que utilitza en algun període de l'any les zones humides de l'anomenat «triangle palustre sud - alacantí» té un interés que ha estat reconegut en múltiples ocasions i que ha motivat la inclusió del Pantà de «El Fondó» en la llista «MAR» de zones humides d'importància internacional.  
La Llacuna de la Mata constitueix una zona de refugi ideal per a tots aquests ocells que arriben a concentrar-s'hi en quantitats enormes durant l?època hivernal.  
D'altra banda, ben conservada i protegida, la Llacuna podria constituir-se en l?hàbitat ideal per a la cria d'algunes espècies protegides que han deixat de nidificar a les zones humides valencianes.  
En atenció d'aquests motius, a proposta del Conseller d'Agricultura i Pesca i després de la deliberació del Consell de la Generalitat Valenciana, en la sessió del dia 23 de maig de 1988,  
DECRETE:  
Article primer  
Per aquest Decret es crea el Refugi de Caça de la Llacuna de la Mata (Alacant), d'acord amb la descripció que consta en l'annex d'aquesta disposició i amb la finalitat essencial de protegir els ocells aquàtics que utilitzen la zona.  
El refugi esmentat es denominarà «Estació Biològica de la Llacuna de la Mata».  
Article segon  
L?Administració de l?esmentada Estació Biològica quedarà a càrrec de la Conselleria d?agricultura i Pesca de la Generalitat Valenciana. Aquesta Conselleria, a petició d'altres Organismes oficials o Entitats públiques o privades d'interés científic o educatiu, podrà autoritzar que s'hi realitzen estudis o treballs, així com la visita i l?observació de les poblacions, tot establint-ne les condicions que en cada cas procedesquen per tal de no pertorbar l?evolució natural de l?ecosistema.  
Article tercer  
A l?Estació Biològica de La Llacuna de la Mata, queda prohibit permanentment l?exercici de la caça. No obstant això, quan existiran raons biològiques, tècniques o científiques que aconsellen la captura de determinades espècies o la reducció de la seua població, la Conselleria d?agricultura i Pesca realitzarà les captures oportunes o concedirà les autoritzacions pertinents.  
Article quart  
La Conselleria d?agricultura i Pesca de la Generalitat Valenciana podrà realitzar en el seu cas a la Llacuna de la Mata l'establiment de les instal·lacions pertinents per a l'estudi i l'observació de les espècies, així com la delimitació d'aquells llocs de cria o nidificació en els quals calga, amb caràcter temporal, restringir les visites o limitar determinats aprofitaments o determinades activitats.  
Article cinqué  
Els qui infringesquen allò que disposa aquest Decret seran sancionats d'acord amb la legislació de caça vigent.  
DISPOSICIONS FINALS  
Primera  
Hom faculta el Conseller d?agricultura i Pesca perquè dicte quantes disposicions siguen necessàries per al desplegament d'aquest Decret.  
Segona  
Aquest Decret entrarà en vigor l?endemà de la publicació en el Diari Oficial de la Generalitat Valenciana.  
València, 23 de maig de 1988.  
El President de la Generalitat,   
JOAN LERMA I BLASCO  
El Conseller d?agricultura i Pesca,   
LLUIS FONT DE MORA MONTESINOS  
ANNEX  
Delimitació de l?Estació Biològica de la Llacuna de la Mata.  
L?Estació Biològica de la Llacuna de la Mata amb una superfície total de 1373,2 Hes., es troba situada als termes municipals de Torrevieja i Guardamar del Segura. Hom n'indica la delimitació exacta al mapa adjunt, els quals límits coincideixen amb el perímetre de la forest núm. de l?Elenc Al-3064, que ha estat amollonat per la Intervenció d'Hisenda.  
Veure imatge


Còpia Permalink ELI